b"\n_START_ARTICLE_\nCorps de Logis\n_START_PARAGRAPH_\nCorps de logis (iz franco\xc5\xa1\xc4\x8dine 'bivalni del') se imenuje glavna stavba gradu ali me\xc5\xa1\xc4\x8danske hi\xc5\xa1e oziroma bivanjski del stavbe.  Lahko je v sredini tri- ali ve\xc4\x8d krilnega poslopja ali izolirana v bli\xc5\xbeini. V ve\xc4\x8dini primerov je, v primerjavi z drugimi krili, izpostavljena tako po velikosti kot arhitekturni opremi. V corps de logis so bivalne in sprejemne sobe grajskega gospoda.\n_START_SECTION_\nZgodovina\n_START_PARAGRAPH_\nIzraz se je prvi\xc4\x8d pojavil v renesansi, vendar je arhitekturni izvor corps de logis bivalnih prostorov v srednjeve\xc5\xa1kih bivalno-obrambnih gradovih in gradovih na splo\xc5\xa1no. Skozi zgodovino je bila stranska stena predgradje spremenjena z ustreznimi dodatki v bivalne namene; razvoj, ki je s\xc4\x8dasoma pripeljal do ne obrambne funkcije in le za reprezentan\xc4\x8dne namene, ki so slu\xc5\xbeili mestni pala\xc4\x8di in gradovom._NEWLINE_Corps de logis so razvili v francoski renesan\xc4\x8dni pala\xc4\x8di in so nanj mo\xc4\x8dno vplivali italijanski modeli; tam je bila to zna\xc4\x8dilnost pala\xc4\x8d iz baroka in rokokoja in deloma \xc5\xa1e klasicizma in historicizma. Zdru\xc5\xbeuje iz srednjeve\xc5\xa1kih gradov obi\xc4\x8dajno funkcionalno lo\xc4\x8dene stavbe kot sta dvorana/hala in stanovanjski stolp. Obsega velik reprezentan\xc4\x8den prostor za sprejeme, ples ali kot poslovna dvorana (salon), glavno stopni\xc5\xa1\xc4\x8de in gosposko stanovanje._NEWLINE_Zgodnji primer corps de logis se je nahajal v francoskem Ch\xc3\xa2teau d'Azay-le-Rideau v dolini Loare. Vendar pa tam ni ve\xc4\x8d viden zaradi poznej\xc5\xa1e spremembe in dopolnitve. Tipi\xc4\x8den predstavnik baro\xc4\x8dne glavne stavbe iz treh kril je osrednje krilo Luksembour\xc5\xa1ke pala\xc4\x8de v Parizu. Primer izolirano zgrajenega corps de logis je osrednja stavba gradu Benrath v Dusseldorfu.\n_START_SECTION_\nArhitektura\n_START_PARAGRAPH_\nCorps de logis le\xc5\xbei, \xc4\x8de to dopu\xc5\xa1\xc4\x8da zemlji\xc5\xa1\xc4\x8de, na osrednji osi celotnega sistema med glavnim dvori\xc5\xa1\xc4\x8dem (cour d'honneur \xe2\x80\x93 \xc4\x8dastno dvori\xc5\xa1\xc4\x8de) in vrtom (entre cour et jardin). Pogosto je glavno dvori\xc5\xa1\xc4\x8de omejeno z zgradbami treh kril, in je obi\xc4\x8dajno zaklju\xc4\x8deno s \xc4\x8detrto, sprednjo stranjo, ki je ograja ali stena z vrati/vhodom._NEWLINE_V francoski stanovanjski arhitekturi je corps de logis dostopen iz \xc4\x8dastnega dvori\xc5\xa1\xc4\x8da najbolj centralno skozi ve\xc5\xbeo (vestibul). Iz ve\xc5\xbee do prvega nadstropja (piano nobile), kjer le\xc5\xbeijo gospodarjevi bivalni prostori, vodi reprezentan\xc4\x8dno stopni\xc5\xa1\xc4\x8de. V pritli\xc4\x8dju oziroma nadstropju le\xc5\xbei, s pogledom na vrt ali park, salon ali dvorana ali sprejemni prostor. V corps de logis sta najve\xc4\x8d dve presti\xc5\xbeni stanovanji, eno za gospodarja in eno za njegovo \xc5\xbeeno, ki so obi\xc4\x8dajno najlep\xc5\xa1i prostori. Obi\xc4\x8dajno gledajo na vrtno stran in so simetri\xc4\x8dni glede na salon. Prostorska razporeditev je enaka na obeh straneh: najprej je predprostor (antichambre), ki mu sledi razko\xc5\xa1en drug predprostor, iz tega sledijo prava soba (chambre), glavna dnevna soba, spalnice in sprejemnica. Temu sledi kabinet (cabinet), ki je osebni, pogosto intimni prostor za bivanje in umik. Vedno sodi v stanovanje garderoba, prostor za shranjevanje obla\xc4\x8dil. Tudi za komode je bilo treba zagotoviti lo\xc4\x8deno majhno sobo. Druga stanovanja, za goste, so podobna tej shemi, a pogosto manj\xc5\xa1a._NEWLINE_Presti\xc5\xbena stanovanja nem\xc5\xa1kih gradov niso imela posebne spalnice, ampak v tem delu sprejemnico. Spalnica je bila le prehodna soba. V \xc4\x8dasu Svetega rimskega cesarstva so imeli v \xc5\xa1tevilni gradovi \xc5\xa1e poseben stanovanjski del pala\xc4\x8de za nastanitev cesarja ali visokih gostov._NEWLINE_Sodobna oblika corps de logis je osrednji del novega poslopja zveznega kanclerja v Berlinu ( Bundeskanzleramt), slogovno prilagojeno gosposki baro\xc4\x8dni arhitekturi sosednjega parlamenta."